Document ID: 32008R0101

32008R0101
L 031/15
SLUŽBENI LIST EUROPSKE UNIJE
04.02.2008.
UREDBA KOMISIJE (EZ) br. 101/2008
od 4. veljače 2008.
o izmjeni Uredbe Vijeća (EEZ) br. 574/72 o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 574/72 od 21. ožujka 1972. o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice (1), a posebno njezin članak 122.,
budući da:
(1)
Neke države članice ili njihova nadležna tijela zatražili su izmjene priloga Uredbi (EEZ) br. 574/72.
(2)
Predložene izmjene proizlaze iz odluka koje su dotične države članice ili njihova nadležna tijela donijeli o određivanju tijela odgovornih za osiguravanje provođenja zakonodavstva o socijalnoj sigurnosti u skladu s pravom Zajednice.
(3)
Sustavi koje treba uzeti u obzir kod određivanja prosječnih godišnjih troškova za davanja u naravi u skladu s člankom 94. i člankom 95. Uredbe (EEZ) br. 574/72 navedeni su u Prilogu 9. toj Uredbi.
(4)
Dobiveno je jednoglasno mišljenje Administrativne komisije za socijalnu sigurnost radnika migranata,
DONIJELA JE OVU UREDBU:
Članak 1.
Prilozi od 1. do 7. i prilozi 9. i 10. Uredbi (EEZ) br. 574/72 izmjenjuju se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. veljače 2008.

Labels: 0
9